ครม.อนุมัติยกเครื่อง พ.ร.บ.สิทธิบัตร ปรับเกณฑ์การขอตามหลักสากล
ลดระยะเวลา-ขึ้นค่าธรรมเนียม,นายณัฐพร จาตุศรีพิทักษ์ โฆษกประจำรองนายกรัฐมนตรีฝ่ายเศรษฐกิจ เปิดเผยว่า ที่ประชุมคณะรัฐมนตรี (ครม.) เมื่อวันที่ 29 ม.ค.ที่ผ่านมา ได้อนุมัติหลักการของร่างพระราชบัญญัติ (พ.ร.บ.) สิทธิบัตร (ฉบับที่) พ.ศ. ซึ่งเป็นการแก้ไขเพิ่มเติม พ.ร.บ.สิทธิบัตร พ.ศ.2522 และที่แก้ไขเพิ่มเติม โดยปรับปรุงขั้นตอนการตรวจคำขอรับสิทธิบัตรการประดิษฐ์ และอนุสิทธิบัตรให้สอดคล้องกับหลักสากล และการนำระบบเทคโนโลยีสารสนเทศมาใช้สำหรับการยื่นคำขอแก้ไขสิทธิบัตร,รวมทั้งการปรับปรุงบทบัญญัติ เรื่องการบังคับใช้สิทธิตามสิทธิบัตรให้มีความครบถ้วนตามความตกลงว่าด้วยสิทธิในทรัพย์สินทางปัญญาที่เกี่ยวกับการค้า (ทริปส์) โดยได้มีการเพิ่มมาตรการให้ประเทศสมาชิกสามารถบังคับใช้สิทธิ์ตามสิทธิบัตรเพื่อส่งออกเภสัชภัณฑ์ไปยังต่างประเทศที่มีความขาดแคลน แต่ไม่มีศักยภาพในการผลิตเภสัชภัณฑ์เองได้ และกำหนดให้ในคำขอรับสิทธิบัตรการประดิษฐ์และอนุสิทธิบัตร ผู้ขอจะต้องระบุแหล่งที่มาและยื่นเอกสารที่เกี่ยวข้องกับการขออนุญาตก่อนการเข้าถึงและข้อตกลงแบ่งปันผลประโยชน์,ทั้งนี้ สำหรับสาระสำคัญของร่างพระราชบัญญัติสิทธิบัตร มีการกำหนดนิยามของคำว่าทรัพยากรพันธุกรรม สารพันธุกรรมอนุพันธ์ภูมิปัญญาท้องถิ่น เพื่อรองรับหลักการเปิดเผยแหล่งที่มาของทรัพยากรพันธุกรรมและภูมิปัญญาท้องถิ่น และกำหนดเพิ่มเติมกรณีที่มีการยื่นคำขอรับสิทธิบัตรครั้งแรกไม่ว่าจะในหรือนอกราชอาณาจักรให้ถือว่าวันยื่นคำขอครั้งแรกนั้นเป็นวันยื่นคำขอรับสิทธิบัตรซึ่งสอดคล้องกับหลักสากล รวมทั้งเพิ่มเติมศัลยกรรมและวิธีการดำเนินธุรกิจ เป็นสิ่งที่ไม่สามารถขอรับสิทธิบัตรได้,นอกจากนั้น ยังมีการปรับปรุงแก้ไขขั้นตอนการตรวจสอบคำขอรับสิทธิบัตรการประดิษฐ์ให้มีความชัดเจนและรวดเร็วขึ้น จากเดิม 120 วันเป็น 90 วัน และลดระยะเวลาตรวจสอบสิ่งประดิษฐ์จาก 5 ปีเป็น 3 ปี เป็นต้น ตลอดจนปรับปรุงบัญชีอัตราค่าธรรมเนียมให้เหมาะสมกับสถานการณ์ปัจจุบัน เช่น คำขอรับสิทธิบัตรหรืออนุสิทธิบัตรเดิมฉบับละ 1,000 บาทเป็น 2,500 บาท ใบแทนสิทธิบัตรหรืออนุสิทธิบัตรเดิมฉบับละ 100 บาทเป็น 1,000 บาทและเพิ่มเติมค่าธรรมเนียมคำขอต่างๆซึ่งเดิมไม่มี เช่น คำขอแยกการประดิษฐ์ฉบับละ 2,500 บาท คำขอถอนคำขอรับสิทธิบัตรหรืออนุสิทธิบัตร ฉบับละ 500 บาท เป็นต้น.
นายณัฐพร จาตุศรีพิทักษ์ โฆษกประจำรองนายกรัฐมนตรีฝ่ายเศรษฐกิจ เปิดเผยว่า ที่ประชุมคณะรัฐมนตรี (ครม.) เมื่อวันที่ 29 ม.ค.ที่ผ่านมา ได้อนุมัติหลักการของร่างพระราชบัญญัติ (พ.ร.บ.) สิทธิบัตร
ณัฐพร จาตุศรีพิทักษ์,พ.ร.บ.สิทธิบัตร,สิทธิบัตร,หลักสากล,ทรัพย์สินทางปัญญา